Malema sê jeugliga sal “oorlog” wenDie ANC-jeugligaleier, Julius Malema. Foto: Werner Beukes/SAPA Die Sunday Times haal Malema aan waar hy glo Saterdag aan ondersteuners in Alexandra gesê het dit is oorlog en dat daar sterftes is in ŉ oorlog. Malema het sy ondersteuners die versekering gegee dat die ANC-jeugliga die “oorlog” sal wen. Malema en vier van sy kollegas verskyn Sondag voor die ANC se dissiplinêre komitee nadat hulle daarvan aangekla is dat hulle die party in oneer gebring het en verdeeldheid saai. Malema voer aan dat hy niks verkeerds gedoen het nie en dat die ANC-leierskap stappe teen hom neem omdat hy ŉ voorstander is van ekonomiese transformasie. Malema het ook tydens die geleentheid ŉ “ekonomiese oorlog” verklaar teen die wit minderheid. Die Sunday Times berig in tussen dat die verhoor in Kliprivier, suid van Johannesburg, plaasvind. ‘n Woordvoerder van die ANC, Keith Khoza, het aan die Sondagkoerant gesê hy kan dit nie bevestig nie. Intussen sal Malema na verwagting Maandag hoor of sy skuldig is aan haatspraak. AfriForum het Malema van haatspraak aangekla na sy sing van die woorde “Skiet die boer”.